Document ID: 32004R1744

KOMISIJAS REGULA (EK) Nr. 1744/2004
(2004. gada 7. oktobris),
ar ko groza Regulu (EK) Nr. 1490/2002 attiecībā uz ziņotājas dalībvalsts aizstāšanu
(Dokuments attiecas uz EEZ)
EIROPAS KOPIENU KOMISIJA,
ņemot vērā Eiropas Kopienas dibināšanas līgumu,
ņemot vērā Padomes 1991. gada 15. jūlija Direktīvu 91/414/EEK par augu aizsardzības līdzekļu laišanu tirgū (1), un jo īpaši tās 8. panta 2. punkta otro daļu,
tā kā:
(1)
Saskaņā ar Direktīvu 91/414/EEK divus gadus pēc šīs direktīvas izziņošanas Komisija apņemas uzsāk darba programmu tirgū pieejamo aktīvo vielu pakāpeniskai pārbaudei.
(2)
Darba programmas trešo posmu paredz Komisijas Regulās (EK) Nr. 452/2000 (2) un (EK) Nr. 1490/2002 (3).
(3)
Regulas (EK) Nr. 1490/2002 10. panta 3. punktā minēta iespēja aktīvo vielu nodot citai dalībvalstij, ja ziņotāja dalībvalsts nevar ievērot termiņu attiecībā uz novērtējuma ziņojuma projekta iesniegšanu EPNI.
(4)
Francija informēja Komisiju, ka tā šīs regulas 10. panta 1. punktā paredzētajā termiņā nevarēs iesniegt novērtējuma ziņojuma projektu par vielu teflubenzuronu. Apvienotā Karaliste ir izteikusi vēlēšanos kļūt par ziņotāju dalībvalsti attiecībā uz šo aktīvo vielu. Jaunajai ziņotājai dalībvalstij ir dots pietiekams laiks, lai sagatavotu novērtējuma ziņojuma projektu, un tāpēc šī viela jāpārceļ no I pielikuma A daļas uz B daļu.
(5)
Tādēļ attiecīgi jāgroza Regula (EK) Nr. 1490/2002.
(6)
Šajā regulā paredzētie pasākumi ir saskaņā ar Pastāvīgās pārtikas aprites un dzīvnieku veselības komitejas atzinumu,
IR PIEŅĒMUSI ŠO REGULU.
1. pants
Regulas (EK) Nr. 1490/2002 I pielikumu groza šādi:
1)
A daļā svītro ierakstu attiecībā uz teflubenzuronu.
2)
B daļā alfabētiskā secībā iekļauj šādu ierakstu:
“Teflubenzurons - Apvienotā Karaliste - BAS-BE”.
2. pants
Šī regula stājas spēkā septītajā dienā pēc tās publicēšanas Eiropas Savienības Oficiālajā Vēstnesī.
Šī regula uzliek saistības kopumā un ir tieši piemērojama visās dalībvalstīs.
Briselē, 2004. gada 7. oktobrī

Labels: 0
6